《新河》
宋代·张侃

侵晨发金台，停午泊新河。风定雨新霁，一段平青罗。

远烟搴新景，宿鹭行细莎。临流洗尘心，此地今几过。

官事记蒲鞭，少驻听渔歌。大哉浚汲功，万古保不磨。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。